turjo4nis/wikipedia-bn-dump-20250701 huggingface dataset:
কৃষ্ণা রাণী সরকার

কৃষ্ণা রাণী সরকার (জন্ম ১ জানুয়ারী ২০০১) একজন বাংলাদেশের মহিলা ফুটবল খেলোয়াড়। তিনি বসুন্ধরা কিংস এবং বাংলাদেশ মহিলা জাতীয় ফুটবল দলের হয়ে ফরোয়ার্ড হিসাবে খেলেন। পূর্বে তিনি বাংলাদেশ অনূর্ধ্ব-১৬ দল এবং টাঙ্গাইলের সুতি ভিএম পাইলট মডেল উচ্চ বিদ্যালয়ে খেলেন। তিনি ২০১৫ সালে নেপালে অনুষ্ঠিত এএফসি অনূর্ধ্ব-১৪ বালিকা আঞ্চলিক চ্যাম্পিয়নশিপ - দক্ষিণ ও মধ্য বিজয়ী দলের সদস্য ছিলেন। তিনি বাংলাদেশ জাতীয় অনূর্ধ্ব-১৭ মহিলা ফুটবল দলের অধিনায়ক ছিলেন।

জীবনের প্রথমার্ধ 
২০০১ সালের ১ জানুয়ারি কৃষ্ণা টাঙ্গাইল জেলার গোপালপুর উপজেলার পাথালিয়া গ্রামে জন্ম গ্রহণ করেন। তার পিতা বাসুদেব সরকার ও মাতা নমিতা রানি সরকার। তিনি বর্তমানে আমেরিকান ইন্টারন্যাশনাল ইউনিভার্সিটি- বাংলাদেশের একজন স্নাতক ছাত্রী।

তিনি ২০১০ সালে পড়াশোনার পাশাপাশি সূতি ভি. এম. পাইলট মডেল সরকারি উচ্চ বিদ্যালয়ের হয়ে বঙ্গমাতা ফজিলাতুন্নেছা মুজিব আন্তঃপ্রাথমিক ফুটবল টুর্নামেন্টে উপজেলা পর্যায়ে ফুটবল খেলা শুরু করেন। তার নেতৃত্বেই বিদ্যালয়ের মেয়েরা ২০১১, ২০১২ ও ২০১৩ সালে পরপর তিনবার জাতীয় আন্তঃস্কুল ফুটবল চ্যাম্পিয়নশিপে শিরোপা অর্জন করে। তার অসাধারণ পারফরম্যান্সের ফলে কৃষ্ণাসহ একই স্কুলের আরও দুই কিশোরী বাংলাদেশ অনূর্ধ্ব-১৪ বালিকা ফুটবল দলে সুযোগ পান। ২০১৫ সালে, কৃষ্ণার নেতৃত্বে, বাংলাদেশ প্রথমবারের মতো এএফসি অনূর্ধ্ব-১৪ গার্লস ফুটবল চ্যাম্পিয়নশিপ জিতেছিল।

খেলোয়াড়ী জীবন

আন্তর্জাতিক 
২০১৫ সালের এএফসি যুগ্ম -১৬ মহিলা চ্যাম্পিয়নশিপের যোগ্যতা অর্জনের জন্য কৃষ্ণ রানীকে বাংলাদেশ মহিলা যুব দলের ১৭ তম সদস্যা হিসাবে নির্বাচিত করা হয়েছিল- ২০১৪ সালে গ্রুপ বি ম্যাচে। তিনি চারটি ম্যাচ খেলেছেন এবং সেই টুর্নামেন্টে এক গোল করেছেন। তিনি এএফসি ইউ -১৪ গার্লস আঞ্চলিক চ্যাম্পিয়নশিপে - দক্ষিণ ও মধ্য এশিয়ায় জয়ী দলের একজন সদস্যা ছিলেন।

তিনি ক্যাপ্টেন হিসেবে ২০১৭ এএফসি যুগ্ম -১৬ মহিলা চ্যাম্পিয়নশিপের যোগ্যতা অর্জন করেন - গ্রুপ সি ম্যাচের। তিনি টুর্নামেন্টে দুর্দান্ত খেলেছেন এবং ৫ ম্যাচে ৮ গোল করেন। গ্রুপ সি চ্যাম্পিয়ন হওয়ার কারণে বাংলাদেশ ২০১৭ সালের সেপ্টেম্বরে থাইল্যান্ডের ২০১৭ এএফসি যুব ১৬ মহিলা চ্যাম্পিয়নশিপের জন্য যোগ্যতা অর্জন করে।

আন্তর্জাতিক গোল 

 স্কোর এবং ফলাফলের তালিকায় প্রথমে বাংলাদেশের গোল সংখ্যা।

সম্মাননা

ক্লাব 

বসুন্ধরা কিংস মহিলা
 বাংলাদেশ মহিলা ফুটবল লীগ
বিজয়ী (২): ২০১৯–২০, ২০২০–২১

আন্তর্জাতিক 
সাফ মহিলা চ্যাম্পিয়নশিপ
বিজয়ী: ২০২২, রানার-আপ: ২০১৬
দক্ষিণ এশীয় গেমস
ব্রোঞ্জ: ২০১৬
সাফ অনূর্ধ্ব-১৮ মহিলা চ্যাম্পিয়নশিপ
বিজয়ী (১): ২০১৮
বঙ্গমাতা অনূর্ধ্ব-১৯ নারী আন্তর্জাতিক গোল্ডকাপ
বিজয়ী  ট্রফি ভাগাভাগি (১): ২০১৯
এএফসি অনূর্ধ্ব-১৪ নারী আঞ্চলিক চ্যাম্পিয়নশিপ – দক্ষিণ এবং কেন্দ্রীয়
বাংলাদেশ অনূর্ধ্ব-১৪
বিজয়ী: ২০১৫

তথ্যসূত্র 

২০০১-এ জন্ম
জীবিত ব্যক্তি
বাংলাদেশী মহিলা ফুটবলার
বাংলাদেশের আন্তর্জাতিক মহিলা ফুটবলার
বসুন্ধরা কিংস মহিলার ফুটবলার
মহিলা ফুটবল ফরোয়ার্ড
টাঙ্গাইল জেলার ব্যক্তি
বাংলাদেশী হিন্দু
ভারতে প্রবাসী মহিলা ফুটবলার
ভারতে বাংলাদেশী প্রবাসী ক্রীড়াবিদ
ভারতীয় মহিলা লিগের খেলোয়াড়
মহিলা ফুটসাল খেলোয়াড়
দক্ষিণ এশীয় গেমসে ব্রোঞ্জপদক বিজয়ী বাংলাদেশী
দক্ষিণ এশীয় গেমসে ফুটবলে পদক বিজয়ী
আমেরিকান ইন্টারন্যাশনাল ইউনিভার্সিটি-বাংলাদেশের প্রাক্তন শিক্ষার্থী
বসুন্ধরা কিংসের ফুটবলার
২১শ শতাব্দীর বাংলাদেশী মহিলা ক্রীড়াবিদ
খালেদা আদিব চৌধুরী

খালেদা আদিব চৌধুরী ( – ২৮ মে ২০০৮) একজন বাংলাদেশী লেখিকা ছিলেন। তিনি ১৯৯৩ সালে বাংলা একাডেমি সাহিত্য পুরস্কার লাভ করেন।

প্রারম্ভিক জীবন এবং কর্মজীবন 
খালেদা আদিব চৌধুরী ১৯৩৭ সালে জন্মগ্রহণ করেন। তিনি একজন সরকারি কর্মকর্তা, শিক্ষক, সাংবাদিক এবং পরে একজন লেখক হিসেবে কাজ করেন। তিনি ৪২ টি বই প্রকাশ করেছেন।

কাজগুলো 
 আমার দেহ আমার হাত (১৯৭৮)
 পান্থ তোমার ভালোবাসা (১৯৮৩)
 তোমার অঙ্গ (১৯৮৬)
 দুহাতে আন্ধার কেটে (১৯৯৩)
 হায় বাঁধন লোটার কাদন (১৯৯৫)
 প্রেমের কবিতা (১৯৯৮)
 নিরব নরসিস অভিমান কাছে বেধনি, কবিতা (২০০১)

পুরস্কারসমূহ 
 বাংলা একাডেমী সাহিত্য পুরস্কার (১৯৯৩)
 অ্যালোল সাহিত্য পুরস্কার
 কবি জসিম উদ্দিন পারশদ সাহিত্য পুরস্কার
 বাংলাদেশ লেখিকা সংঘের পুরস্কার
 অগ্রণী ব্যাঙ্ক  শিশু সাহিত্য পুরস্কার
 এম নুরুল কাদের ফাউন্ডেশন সাহিত্য পুরস্কার
 ঢাকা মহিলা ক্লাব পদক
 উশি সাহিত্য পুরস্কার (কুমিল্লা)

ব্যক্তিগত জীবন 
তিনি আনোয়ারুল হককে বিবাহ করেছিলেন। তাদের তিনটি সন্তান রয়েছে - সংগীতা, তানভীরুল হক প্রবাল ও সুমনা হক।

তথ্যসূত্র 

১৯৩৭-এ জন্ম
২০০৮-এ মৃত্যু
বাংলাদেশী লেখিকা
সামগ্রিক অবদানে বাংলা একাডেমি সাহিত্য পুরস্কার বিজয়ী
কুমিল্লার ব্যক্তি
বাংলাদেশী কবি
বাঙালি লেখক
বাংলাদেশী লেখক
বাংলাদেশী নারী কবি
বাংলা একাডেমি সাহিত্য পুরস্কার বিজয়ী
আঁখি আলমগীর

আঁখি আলমগীর (জন্ম ৭ জানুয়ারি ১৯৭৫) তিনি ১৯৮৪ সালে ভাত দে চলচ্চিত্রে অভিনয়ের জন্য শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার লাভ করেন। ২০১৭ সাল পর্যন্ত তার ১৯টি গানের অ্যালবাম প্রকাশিত হয়েছে। তিনি অভিনেতা আলমগীর এবং গীতিকার খোশনূর আলমগীরের কন্যা। আঁখি আলমগীরের আদি শহর: নবীনগর উপজেলা, ব্রাহ্মণবাড়িয়া জেলা।

প্রারম্ভিক জীবন 
আঁখি ১৯৭৫ সালের ৭ই জানুয়ারি ঢাকায় জন্মগ্রহণ করেন। তার পিতা আলমগীর একজন জাতীয় চলচ্চিত্র পুরস্কার বিজয়ী অভিনেতা এবং মাতা খোশনূর আলমগীর একজন গীতিকার। খোশনূরের সাথে বিবাহবিচ্ছেদের পর তার পিতা ১৯৯৯ সালে সঙ্গীতশিল্পী রুনা লায়লাকে বিয়ে করেন। ফলে রুনা লায়লা তার সৎ মা।

কর্মজীবন 
আঁখি ১৯৮৪ সালে আমজাদ হোসেন পরিচালিত ভাত দে চলচ্চিত্রে কিশোরী জরি চরিত্রে অভিনয় করেন। এতে অভিনয়ের জন্য শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার লাভ করেন। আঁখি প্রথম চলচ্চিত্রে প্লেব্যাক করেন বিদ্রোহী বধূ (১৯৯৪) চলচ্চিত্রে। তখন তিনি দ্বাদশ শ্রেণিতে পড়াশুনা করতেন। ১৯৯৬ সালে আঁখি আলাউদ্দিন আলীর সুরে সত্যের মৃত্যু নেই চলচ্চিত্রের গানে কণ্ঠ দেন। ১৯৯৭ সালে তার প্রথম গানের অ্যালবাম প্রথম কলি প্রকাশিত হয়। পরের বছর তার সাড়া জাগানো বিষের কাঁটা অ্যালবামটিও প্রকাশিত হয়। এই অ্যালবামের "বন্ধু আমার রসিয়া" ও "পিরীতি বিষের কাঁটা" গান দুটি শ্রোতাদের কাছে জনপ্রিয় হয়ে ওঠে।

২০ বছর পর তিনি বাংলা ঢোলের ব্যানারে আলাউদ্দিন আলীর সুরে "বৈশাখী মেলা" গানে কণ্ঠ দেন। গানটির গীতিকার তাকে এই গানের ভিডিওতেও দেখা যায়। তার সাথে এই গানে আরো ৩২ জন নৃত্যশিল্পী অংশ নেয়। ভিডিওটি পরিচালনা করেন আশিকুর রহমান। এছাড়া তিনি কবির বকুল রচিত এবং শওকত আলী ইমন সুরকৃত "ফাল্গুনে কৃষ্ণচূড়া" গানে কণ্ঠ দেন। তিনি তার বাবা আলমগীর পরিচালিত একটি সিনেমার গল্প চলচ্চিত্রের জন্য গাজী মাজহারুল আনোয়ার রচিত একটি গানে কণ্ঠ দিয়েছেন। গানটি সুর করেছেন রুনা লায়লা। এটি রুনার প্রথম সুরারোপিত গান।

চলচ্চিত্র

নেপথ্য 
 বিদ্রোহী বধূ
 শুধু তুমি (১৯৯৪)
 কন্যাদান (১৯৯৫)
 নির্মম (১৯৯৬)
 সত্যের মৃত্যু নেই (১৯৯৬)
 টাইগার (১৯৯৭)
 মরণ কামড় (১৯৯৯)
 মা বাবা সন্তান (২০১৫)
 একটি সিনেমার গল্প (২০১৮)

অভিনয় 
 ভাত দে (১৯৮৪)
 এক কাপ চা (২০১৪)

পুরস্কার 
 জাতীয় চলচ্চিত্র পুরস্কার
 বিজয়ী: শ্রেষ্ঠ শিশু শিল্পী - ভাত দে (১৯৮৪)
 অনন্যা পুরস্কার, ২০১৮

তথ্যসূত্র

বহিঃসংযোগ 

 
 

১৯৭৪-এ জন্ম
জীবিত ব্যক্তি
বাংলাদেশী চলচ্চিত্র অভিনেত্রী
শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী
বাংলাদেশী গায়িকা
বাংলা ভাষার সঙ্গীতশিল্পী
বাংলাদেশী নেপথ্য সঙ্গীতশিল্পী
২০শ শতাব্দীর বাংলাদেশী সঙ্গীতশিল্পী
বাংলাদেশী টেলিভিশন ব্যক্তিত্ব
শ্রেষ্ঠ নারী কণ্ঠশিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী
কাপ্তাই ইউনিয়ন

কাপ্তাই বাংলাদেশের রাঙ্গামাটি জেলার অন্তর্গত কাপ্তাই উপজেলার একটি ইউনিয়ন।

আয়তন 
কাপ্তাই ইউনিয়নের আয়তন ২৪,৩২০ একর (৯৮.৪২ বর্গ কিলোমিটার)। এটি কাপ্তাই উপজেলার সবচেয়ে বড় ইউনিয়ন।

জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা ১৪,৯১২জন। এর মধ্যে জন ১০,৩৪০মুসলিম, ১,২১৩জন হিন্দু, ৩,২৩৭জন বৌদ্ধ, ১২১জন খ্রিস্টান ও ১জন অন্যান্য ধর্মের অনুসারী।

অবস্থান ও সীমানা 
কাপ্তাই উপজেলার সর্ব-পূর্বে কাপ্তাই ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের পশ্চিমে ওয়াজ্ঞা ইউনিয়ন ও চিৎমরম ইউনিয়ন; দক্ষিণে কর্ণফুলী নদী, চিৎমরম ইউনিয়ন ও রাজস্থলী উপজেলার ঘিলাছড়ি ইউনিয়ন; পূর্বে বিলাইছড়ি উপজেলার বিলাইছড়ি ইউনিয়ন এবং উত্তরে রাঙ্গামাটি সদর উপজেলার জীবতলী ইউনিয়ন ও মগবান ইউনিয়ন অবস্থিত।

প্রশাসনিক কাঠামো 
কাপ্তাই ইউনিয়ন কাপ্তাই উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কাপ্তাই থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ২টি মৌজায় বিভক্ত।

ওয়ার্ডভিত্তিক এ ইউনিয়নের গ্রামগুলো হল:

শিক্ষা ব্যবস্থা 
কাপ্তাই ইউনিয়নের সাক্ষরতার হার ৬৬.৭৮%। এ ইউনিয়নে ১টি কারিগরী শিক্ষা প্রতিষ্ঠান, ৩টি মাধ্যমিক বিদ্যালয়, ১টি দাখিল মাদ্রাসা, ৩টি নিম্ন মাধ্যমিক বিদ্যালয় ও ৮টি প্রাথমিক বিদ্যালয় রয়েছে।

শিক্ষা প্রতিষ্ঠান 
কারিগরী শিক্ষা প্রতিষ্ঠান
 বাংলাদেশ সুইডেন পলিটেকনিক ইনস্টিটিউট

মাধ্যমিক বিদ্যালয়
 কাপ্তাই উচ্চ বিদ্যালয়
 বিদ্যুৎ উন্নয়ন বোর্ড মাধ্যমিক বিদ্যালয়
 শহীদ শামসুদ্দিন বালিকা উচ্চ বিদ্যালয়

মাদ্রাসা
 কাপ্তাই আল আমিন নূরিয়া দাখিল মাদ্রাসা

নিম্ন মাধ্যমিক বিদ্যালয়
 কাপ্তাই প্রজেক্ট নিম্ন মাধ্যমিক বিদ্যালয়
 বাংলাদেশ নেভী নিম্ন মাধ্যমিক বিদ্যালয়
 শিশু নিকেতন কাপ্তাই (বাংলা ও ইংরেজি মাধ্যম)

প্রাথমিক বিদ্যালয়
 চংড়াছড়ি আবাসিক সরকারি প্রাথমিক বিদ্যালয়
 চৌধুরীছড়া সরকারি প্রাথমিক বিদ্যালয়
 নিউমার্কেট সরকারি প্রাথমিক বিদ্যালয়
 ফুলবাগান সরকারি প্রাথমিক বিদ্যালয়
 বিএফআইডিসি মডেল সরকারি প্রাথমিক বিদ্যালয়
 ব্যাঙছড়ি সরকারি প্রাথমিক বিদ্যালয়
 হরিণছড়া মুখ সরকারি প্রাথমিক বিদ্যালয়
 হরিণছড়া সরকারি প্রাথমিক বিদ্যালয়

যোগাযোগ ব্যবস্থা 
কাপ্তাই ইউনিয়নে যোগাযোগের প্রধান সড়ক চট্টগ্রাম–কাপ্তাই মহাসড়ক। সব ধরনের যানবাহনে যোগাযোগ করা যায়।

খাল ও নদী 
কাপ্তাই ইউনিয়নের মধ্য দিয়ে প্রবাহিত হচ্ছে কর্ণফুলী নদী। এছাড়া পশ্চিমে সীমান্ত দিয়ে বয়ে চলেছে কাপ্তাই খাল।

হাট-বাজার 
কাপ্তাই ইউনিয়নের প্রধান ৩টি হাট-বাজার হল কাপ্তাই নতুন বাজার, জেটিঘাট বাজার এবং কাপ্তাই পুরাতন বাজার।

দর্শনীয় স্থান 
 বাংলাদেশ সুইডেন পলিটেকনিক ইনস্টিটিউট
 কর্ণফুলী জলবিদ্যুৎ কেন্দ্র
 বাংলাদেশ বনশিল্প উন্নয়ন কর্পোরেশন, কাপ্তাই
 কাপ্তাই হ্রদ
 লেক ভিউ পার্ক
 নেভী পিকনিক স্পট
 কাপ্তাই বাঁধ

জনপ্রতিনিধি 
 বর্তমান চেয়ারম্যান: প্রকৌশলী মোহাম্মদ আবদুল লতিফ

আরও দেখুন 
 কাপ্তাই উপজেলা
 কাপ্তাই থানা
 রাঙ্গামাটি জেলা

তথ্যসূত্র

বহিঃসংযোগ 

কাপ্তাই উপজেলার ইউনিয়ন
বাংলাদেশ মহিলা সমিতি

বাংলাদেশ মহিলা সমিতি হলো বাংলাদেশের একটি স্বেচ্ছাসেবী, সমাজকল্যাণমূলক ও অরাজনৈতিক সংগঠন। এটি মূলতঃ ১৯৪৮ সালে অল পাকিস্তান উইমেন অ্যাসোসিয়েশন নামে লেডি রানা লিয়াকত আলী (পাকিস্তানের তৎকালীন প্রধানমন্ত্রীর স্ত্রী) কর্তৃক প্রতিষ্ঠিত সামাজিক সংগঠনের ঢাকায় প্রতিষ্ঠিত শাখা যা ১৯৪৯ সালে খোলা হয়েছিল। এই সংগঠনটি নারীদের শিক্ষা ও স্বাস্থ্যসেবা নিশ্চিত করতে কাজ করে চলার পাশাপাশি নারীদের বিভিন্ন আইনি বিষয়গুলিতেও সহায়তা ও জনসচেতনতা বৃদ্ধি করছে।

প্রতিষ্ঠানের পরিচিতি

ইতিহাস 
বাংলাদেশ মহিলা সমিতি হলো বাংলাদেশের একটি স্বেচ্ছাসেবী, সমাজকল্যাণমূলক ও অরাজনৈতিক সংগঠন। এটি মূলতঃ ১৯৪৮ সালে অল পাকিস্তান উইমেন অ্যাসোসিয়েশন নামে লেডি রানা লিয়াকত আলী (পাকিস্তানের তৎকালীন প্রধানমন্ত্রীর স্ত্রী) কর্তৃক প্রতিষ্ঠিত সামাজিক সংগঠনের ঢাকায় প্রতিষ্ঠিত শাখা যা ১৯৪৯ সালে খোলা হয়েছিল। এই সংগঠনটি নারীদের শিক্ষা ও স্বাস্থ্যসেবা নিশ্চিত করতে কাজ করে চলার পাশাপাশি নারীদের বিভিন্ন আইনি বিষয়গুলিতেও সহায়তা ও জনসচেতনতা বৃদ্ধি করছে।

কর্মকাণ্ড

অবদান

পুরস্কার ও সম্মাননা 
 সেলিম আল দীন পদক

আরও দেখুন 
 বাংলাদেশ মহিলা সমিতি বালিকা উচ্চ বিদ্যালয় ও কলেজ

তথ্যসূত্র

বহিঃসংযোগ 
 

বাংলাদেশে নারী অধিকার
নারী অধিকার সংগঠন
বাংলাদেশ ভিত্তিক নারী সংগঠন
১৯৪৯-এ প্রতিষ্ঠিত সংগঠন
দিলরুবা আহমেদ

দিলরুবা আহমেদ হচ্ছেন একজন মার্কিন বাংলাদেশী লেখিকা, শিক্ষাবিদ, এবং কবি।

প্রথম জীবন 
দিলরুবা আহমেদ যুক্তরাষ্ট্রে জন্মগ্রহণ করে পশ্চিম পেনসিলভেনিয়া এবং ওহিয়োর গ্রাম্য এলাকায় বেড়ে উঠেন। তার বাবা মা বাংলাদেশী এবং আমেরিকায় পাড়ি জমান। কবিতায় তিনি তার মায়ের কাছ থেকে আগ্রহী হন যিনি বাংলাদেশে কাব্য চর্চা করতেন। তার মায়ের কাছ থেকে তিনি রবীন্দ্রনাথ ঠাকুর এবং জীবনানন্দ দাশের সাহিত্য কর্ম সম্পর্কে অবগত হন। তিনি পিটসবার্গ বিশ্ববিদ্যালয় থেকে বিফিল এবং এমএটি লাভ করেন। ওয়ারেন উইলসন কলেজ থেকে তিনি এমএফএ সহ স্নাতকোত্তর ডিগ্রী অর্জন করেন। চাতাম বিশ্ববিদ্যালয়ে লো-রেসিডেন্সী এমএফএ প্রোগ্রামের ক্লাস নিতেন।

কর্মজীবন 
ঢাকা ডাস্ট, দিলরুবা আহমেদের প্রথম কাব্য সংকলন ছিল। তার কাব্যে তিনি মার্কিন বাংলাদেশী হিসেবে যুক্তরাষ্ট্রে  এবং বাংলাদেশের ঢাকায় তার অভিজ্ঞতার কথা তুলে ধরেন। ঢাকা ডাস্ট কবিতা বিভাগে 'ব্রেড লোফ রাইটার্স' কর্তৃক ব্যাকলেস পদক ২০১১ জিতে নেয়। এই কাব্যগ্রন্থটি গ্রে উল্ফ কর্তৃক ২০১১ সালে প্রকাশ করা হয়েছিল। এটি আর্থার জি কর্তৃক মনোনীত হয়েছিল। তার বই সাহিত্য: মানব অভিজ্ঞতা এবং অবিভাজ্য: সমসাময়িক দক্ষিণ এশীয় মার্কিন কাব্যের সংকলন-এর মধ্যে সংগৃহীত হয়েছে। তার বই দ্য এইটিন্থ চেঞ্চুরি ওয়েভার্স অফ মুসলিম হোজ থাম্বস ওয়্যার চপ্‌ড, বঙ্গে ব্রিটিশ রাজ কর্তৃক ঔপনিবেশিক দমন নিপীড়নের চিত্র ফুটিয়ে তোলে।

তথ্যসূত্র 

জীবিত ব্যক্তি
বাংলাদেশী বংশোদ্ভূত মার্কিন ব্যক্তি
বাংলাদেশী নারী শিল্পী
বাংলাদেশী নারী কবি
২১শ শতাব্দীর মার্কিন নারী
বাংলাদেশী ইতিহাসবিদ
পিটসবার্গ বিশ্ববিদ্যালয়ের প্রাক্তন শিক্ষার্থী
মার্কিন নারী কবি
বাংলাদেশী নারী শিক্ষায়তনিক ব্যক্তি
২১শ শতাব্দীর মার্কিন লেখিকা
আইন ও সালিশ কেন্দ্র

আইন ও সালিশ কেন্দ্র (আসক) বাংলাদেশের একটি বেসরকারী সংস্থা যারা মানবাধিকার নিয়ে কাজ করার পাশাপাশি আইনগত সহায়তাও দিয়ে থাকে। এটি বাংলাদেশের প্রথম সারির একটি মানবাধিকার সংস্থা যারা বিশেষভাবে শ্রমিক ও নারী অধিকার নিয়ে কাজ করেন। এছাড়াও সংস্থাটি বাংলাদেশী আইনশৃঙ্খলা বাহিনী কর্তৃক ঘটা মানবাধিকার লঙ্ঘনসমূহ বিভিন্ন সময় তুলে ধরেন। আন্তর্জাতিক পর্যায়ে সংস্থাটি অ্যামনেস্টি ইন্টারন্যাশনাল এবং জাতিসংঘ অর্থনৈতিক ও সামাজিক পরিষদের পরামর্শক হিসেবে কাজ করে থাকে। ১৯৮৬ সালে বাংলাদেশের প্রখ্যাত আইনজীবীরা একত্রিত হয়ে সংস্থাটি গঠন করেন। বর্তমানে অ্যাডভোকেট জেড আই খান পান্না সংস্থাটির চেয়ারম্যান হিসেবে দায়িত্ব পালন করছেন।

কার্যক্রম 
আইন ও সালিশ কেন্দ্র আন্তর্জাতিক সংস্থা ছাড়াও বাংলাদেশে মানবাধিকার ও সামাজিক এবং লিঙ্গভিত্তিক ন্যায়বিচার নিশ্চিত করার লক্ষ্যে কাজ করা স্থানীয় বিভিন্ন সংস্থার সাথে যৌথভাবে বিভিন্ন কার্যক্রম পরিচালনা করছে। এসব কার্যক্রম পরিচালনায় স্থানীয় সংস্থাগুলোর সহয়তায় বাংলাদেশের ১০টি জেলায় ৪০টি ইউনিয়নে কার্যক্রম পরিচালনা করছে।

এছাড়াও তাদের কার্যক্রমে অন্তর্ভুক্ত রয়েছে শ্রমজীবী শিশুদের মৌলিক শিক্ষা প্রদান। শিশু নির্যাতন ও তাদের অধিকার রক্ষায় বিভিন্ন সময় সচেতনতামূলক কর্মকাণ্ড পরিচালনা করে থাকে।

তথ্যসূত্র 

বাংলাদেশ ভিত্তিক মানবাধিকার সংগঠন
নারী অধিকার সংস্থা
১৯৮৬-এ প্রতিষ্ঠিত
বাংলাদেশে ভিত্তিক মানবাধিকার সংগঠন
নারী অধিকার সংগঠন
১৯৮৬-এ প্রতিষ্ঠিত সংগঠন
ইমন চক্রবর্তী

ইমন চক্রবর্তী একজন ভারতীয় গায়িকা। প্রাক্তন ছবির তার বাংলা গান "তুমি  যাকে ভালোবাসো"-এর জন্য শ্রেষ্ঠ চলচ্চিত্র নেপথ্য কণ্ঠশিল্পীর জন্য ২০১৭ সালে জাতীয় চলচ্চিত্র পুরস্কার জিতেছেন, যা ভারতের কণ্ঠশিল্পীদের জন্য সবচেয়ে সম্মানজনক পুরস্কার। সেই অনুযায়ী তিনি ভারতের কয়েকজন গায়কের মধ্যে একজন, যারা প্রথমবারের মতো চলচ্চিত্রের জন্য গান করে জাতীয় পুরস্কার জিতেছেন।

প্রারম্ভিক জীবন এবং কর্মজীবন 
ইমনের জন্ম ভারতের পশ্চিমবঙ্গ রাজ্যের হাওড়া জেলার ছোট্ট শহর লিলুয়ায়। জুন ২০১৭ অনুযায়ী চক্রবর্তী ২৯ বছর বয়সী। তার ক্রমবর্ধমান দিনগুলিতে তিনি তার মা তৃষ্ণা চক্রবর্তীর কাছ থেকে সঙ্গীত শিখতে ও রবীন্দ্রনাথ ঠাকুরের সাহিত্যকর্মের প্রতি আগ্রহী হন।

তার প্রথম বিরট সুযোগ আসে যখন ভারতীয় রেকর্ড লেবেল কোম্পানির সারেগামা তার প্রথম অ্যালবাম ''বসতে দিয়ো কাছে'' বাংলা ভাষার প্রকাশ করার সিদ্ধান্ত নেয়। অ্যালবামের কয়েকটি গানের রচয়িতা ছিল রবীন্দ্রনাথ ঠাকুর। অ্যালবামে সুরকার অনুপম রায়,  গুণাবলীর সাথে নতুন স্বর ব্যবহার করতে চেয়েছিলেন। এরপর তিনি বাংলা চলচ্চিত্রের অনুপম রায়ে গান "তুমি যাকে ভালবাসো" করেছিলেন, যা তার প্রথম চলচ্চিত্রের গান ছিল। এই গানটি তার ভারতবর্ষের সবচেয়ে সম্মানজনক পুরস্কার "শ্রেষ্ঠ মহিলা প্লেব্যাক সিঙ্গারের জন্য জাতীয় চলচ্চিত্র পুরস্কার" এনেদেয়।

সংগীতের প্রভাব 
ইমন চক্রবর্তী রবীন্দ্রনাথ ঠাকুর দ্বারা অত্যন্ত অনুপ্রাণিত।

সম্মাননা 
শ্রেষ্ঠ মহিলা নেপথ্য কণ্ঠশিল্পী বিভাগে জাতীয় চলচ্চিত্র পুরস্কার (২০১৭)

তথ্যসূত্র 

১৯৮৯-এ জন্ম
ভারতীয় গায়িকা
জীবিত ব্যক্তি
২১শ শতাব্দীর ভারতীয় সঙ্গীতশিল্পী
পশ্চিমবঙ্গের নারী সঙ্গীতজ্ঞ
হাওড়া জেলার ব্যক্তি
পশ্চিমবঙ্গের সঙ্গীতশিল্পী
ভারতীয় নেপথ্য গায়িকা
ভারতীয় চলচ্চিত্র অভিনেত্রী
বাঙালি অভিনেত্রী
বাংলা চলচ্চিত্র অভিনেত্রী
২১শ শতাব্দীর বাঙালি
২১শ শতাব্দীর ভারতীয় গায়ক
২১শ শতাব্দীর ভারতীয় গায়িকা
২১শ শতাব্দীর ভারতীয় অভিনেত্রী
হাওড়ার ব্যক্তি
ভারতীয় ওয়েব ধারাবাহিক অভিনেত্রী
হাসিনা মুর্শেদ

হাসিনা মুর্শেদ একজন বাঙালি রাজনীতিবিদ, শিক্ষাবিদ এবং বঙ্গীয় আইন পরিষদের সাংসদ।

জীবনী 
হাসিনা মুর্শেদ এর বিবাহ সম্পন্ন হয় সৈয়দ মঞ্জুর মোর্শেদের সাথে। তাদের একমাত্র পুত্র সৈয়দ তানভীর মুর্শেদ। হাসিনা মুর্শেদ ছিলেন তার স্বামীর দ্বিতীয় স্ত্রী।  তার প্রথম স্ত্রী ইয়াসমীন মুর্শেদ ছিলেন ঢাকার নওয়াব পরিবারের সদস্য। হাসিনা ব্রিটিশ ভারতের বঙ্গীয় আইন পরিষদের সাংসদ নির্বাচিত হন ১৯৩৭ খ্রিষ্টাব্দে। তিনি ছিলেন বাংলার প্রথম নারী সাংসদ। তিনি নিজ শিক্ষায় শিক্ষিত হয়েছিলেন। তিনি লেডি ব্রাবোর্ন কলেজের প্রতিষ্ঠাতাদের একজন ছিলেন, যেটি ছিল বাঙালি মুসলমান নারীদের জন্য প্রথম কলেজ। তিনি লেডি ব্রাবোর্ন কলেজের প্রশাসনিক পদের আসন গ্রহণ করেছিলেন। Sব্রিটিশ রাজপুত্রের মাধ্যমে তিনি পেয়েছিলেন অর্ডার অব দ্য ব্রিটিশ এম্পায়ার (এমবিই)। তিনি জোটেরও একজন সদস্য ছিলেন। বঙ্গীয় আইন পরিষদে তিনি নারীশিক্ষার গুরুত্বের ব্যাপারে কথা বলেন এবং নারীদের কলেজ ও হোস্টেল নির্মাণের দাবী তোলেন।

তথ্যসূত্র 

রাজনীতিতে বাংলাদেশী নারী
জীবিত ব্যক্তি
বাংলাদেশী সক্রিয় নারী কর্মী
ঢাকার নবাব পরিবারের সদস্য
বঙ্গীয় আইনসভার সদস্য ১৯৩৭-১৯৪৫
মেহবুবা মাহনূর চাঁদনী

মেহবুবা মাহনূর চাঁদনী (যিনি চাঁদনী নামে বেশি পরিচিত) হলেন একজন বাংলাদেশী মডেল, অভিনেত্রী এবং নৃত্যশিল্পী। তিনি কিশোরী কাল থেকেই অভিনয় শুরু করেন। তার অভিনীত সফল চলচ্চিত্রের মধ্যে রয়েছে দুখাই, লালসালু এবং জয়যাত্রা।

প্রারম্ভিক জীবন
চার বছর বয়সে চাঁদনী নৃত্য শেখা শুরু করেন। তিনি হিরুর অধীনে ভরতনাট্যম, আধুনিক এবং বাংলাদেশী নৃত্য শেখেন। বিটিভিতে প্রচারিত নতুন কুঁড়িতে দলগত নাচে তিনি প্রথম স্থান অর্জন করেছিলেন।

কর্মজীবন
১৯৯৪ সালে দুখাই চলচ্চিত্রে অভিনয়ের মাধ্যমে তার চলচ্চিত্র যাত্রা শুরু হয়। চলচ্চিত্র অভিনয়ের পাশাপাশি তিনি বেশ কিছু টেলিভিশন নাটকেও অভিনয় করেছেন। নৃত্যের মাধ্যমে পরিচিতি পাওয়া চাঁদনী ২০১২ সালে ব্রুনাইয়ের ৪২তম স্বাধীনতা ও জাতীয় দিবসে ব্রুনাই দারুস্‌সালামে বাংলাদেশী সম্প্রদায়ের একজন হিসেবে নৃত্য পরিবেশন করেন।

চলচ্চিত্রের তালিকা

নাটক

পুরস্কার

তথ্যসূত্র

বহিঃসংযোগ
 
 

জীবিত ব্যক্তি
১৯৮২-এ জন্ম
বাংলাদেশী চলচ্চিত্র অভিনেত্রী
বাংলাদেশী নারী মডেল
বাংলাদেশী মহিলা নৃত্যশিল্পী
বাংলাদেশী টেলিভিশন অভিনেত্রী
শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
২০শ শতাব্দীর বাংলাদেশী অভিনেত্রী
বাংলাদেশী নৃত্যশিল্পী
বাংলাদেশী নৃত্য পরিচালক
বাংলাদেশী নারী নৃত্য পরিচালক
মার্চ ২০১৮

মার্চ ২০১৮-এ বিশ্বব্যাপী সংঘটিত ঘটনার সংক্ষিপ্ত-সার।

ঘটনাবলী

১২ মার্চ ২০১৮ (সোমবার) 
 নেপালের রাজধানী কাঠমুন্ডুর ত্রিভূবন আন্তর্জাতিক বিমানবন্দরে বাংলাদেশের বেসরকারি বিমান সংস্থার ইউএস-বাংলা এয়ারলাইন্স ফ্লাইট ২১১ অবতরণের সময় বিধ্বস্ত হয় অন্তত ৫১ নিহত হয়েছেন।

মৃত্যু

৬ মার্চ ২০১৮ (মঙ্গলবার) 
 বাংলাদেশের মুক্তিযোদ্ধা-ভাস্কর ফেরদৌসী প্রিয়ভাষিণী মৃত্যুবরণ করেন।

তথ্যসূত্র 

মার্চ
২০১৮
ইফফাত আরা দেওয়ান

ইফফাত আরা দেওয়ান হলেন একজন বাংলাদেশী রবীন্দ্রসঙ্গীত শিল্পী ও চিত্রশিল্পী। রবীন্দ্রসঙ্গীতে অবদানের তিনি ২০১২ সালে বাংলা একাডেমি কর্তৃক প্রদত্ত বাংলা একাডেমি রবীন্দ্র পুরস্কার লাভ করেন।

প্রারম্ভিক জীবন 
দেওয়ান ১৯৬৩ থেকে ১৯৬৮ সাল পর্যন্ত ছায়ানট থেকে সঙ্গীতের তালিম গ্রহণ করেন। তার সঙ্গীত গুরু ছিলেন ওয়াহিদুল হক ও সনজীদা খাতুন। তিনি ১৯৭৫ সালে ঢাকা বিশ্ববিদ্যালয় থেকে অর্থনীতি বিষয়ে স্নাতক সম্পন্ন করেন। তিনি ১৯৯২ সালে লন্ডনের বিয়াম শ স্কুল অব আর্টে শিল্পকলা বিষয়ক কোর্স করেন।

দেওয়ানের প্রথম রেকর্ড প্রকাশিত হয় ১৯৭০ সালে। ঢাকা ও কলকাতা থেকে প্রকাশিত দুটি রবীন্দ্র সঙ্গীত হল "আমি রূপে তোমায় ভোলাব না" এবং "প্রভু বলো বলো কবে"।

১৯৯০ সাল থেকে দেওয়ান চিত্রকর্ম শুরু করেন। ১৯৯২ সালে ঢাকার জার্মান কালচারাল সেন্টারে তার প্রথম একক চিত্র প্রদর্শনী অনুষ্ঠিত হয়। তার বেশ কয়েকটি একক প্রদর্শনী অনুষ্ঠিত হয়েছে, ফ্রান্সের প্যারিসেও তার একটি চিত্র প্রদর্শনী অনুষ্ঠিত হয়।

দেওয়ান ছায়ানটের একজন নির্বাহী সদস্য।

কর্ম 
অ্যালবাম
১৯৭০ সালে প্রথম এলপি প্রকাশিত হয়। এ পর্যন্ত বাইশটি অ্যালবাম বেরিয়েছে তার।
 জীবন নদীর ওপারে
 নয়ন মেলে দেখি
 তুমি যেয়ো না (২০১০)
 হয়ত তোমারই জন্য (২০১২)
 তুমি আমি দুই তীর (২০১৩)

পুরস্কার 
 ২০০৭: বাংলাদেশ শিল্পকলা একাডেমি পুরস্কার
 ২০১১: রবীন্দ্র সঙ্গীত বিভাগে সিটিসেল-চ্যানেল আই মিউজিক অ্যাওয়ার্ডস
 ২০১২: বাংলা একাডেমি রবীন্দ্র পুরস্কার

তথ্যসূত্র 

জীবিত ব্যক্তি
১৯৫১-এ জন্ম
বাংলাদেশী নারী সঙ্গীতজ্ঞ
বাংলাদেশী রবীন্দ্র সঙ্গীত শিল্পী
বাংলাদেশী নারী চিত্রশিল্পী
বাংলাদেশী গায়িকা
বাংলা ভাষার সঙ্গীতশিল্পী
২১শ শতাব্দীর বাংলাদেশী সঙ্গীতশিল্পী
বাংলাদেশী চিত্রশিল্পী
রবীন্দ্রসঙ্গীত শিল্পী
২০শ শতাব্দীর বাংলাদেশী সঙ্গীতশিল্পী
নাসরীন জাহান রত্না

নাসরীন জাহান রত্না বাংলাদেশের রাজনৈতিক দল জাতীয় পার্টির একজন রাজনীতিক এবং বাংলাদেশের একাদশ জাতীয় সংসদের একজন সংসদ সদস্য।

জীবনী 
নাসরীন জাহান রত্না আনুষ্ঠানিক শিক্ষায় শিক্ষিত হন নি বরং গৃহশিক্ষায় শিক্ষিত। তার জন্ম ঢাকা। তিনি ২০০৩ খ্রিষ্টাব্দে বাকেরগঞ্জ পৌরসভার মেয়র নির্বাচিত হন। ২০০৬ সালে অনুষ্ঠেয় বরিশাল-৬ আসন থেকে তার মনোনয়নপত্র বাতিল করে বাংলাদেশ নির্বাচন কমিশন। তিনি নির্বাচন কমিশনের ২০ ডিসেম্বর ২০০৬ এর সিদ্ধান্তের উপর আপীল করেন।  হুসেইন মুহাম্মদ এরশাদ তাকে জাতীয় পার্টির ভাইস চেয়ারম্যান নির্বাচন করেন এবং তাকে সাধারণ নির্বাচনে জাতীয় পার্টির পক্ষ থেকে নির্বাচনে প্রার্থীতার জন্য সুযোগ দেন। তিনি জাতীয় পার্টির পক্ষ থেকে সংসদে ৪৫ সংরক্ষিত আসনের একটিতে নির্বাচিত হন ১৯ মার্চ ২০০৯ এ।  তিনি বর্তমানে মহিলা ও শিশু বিষয়ক মন্ত্রণালয়ের সংসদীয় স্থায়ী কমিটির সদস্য।

বিতর্ক 
নাসরীন জাহান রত্না ২০০৯ খ্রিষ্টাব্দের ২৫ আগস্ট বদরগঞ্জ পৌরসভায় সাদেক আলী হাওলাদারের নামে একটি বাজারের নামকরণ করে বিতর্কের মুখে পড়েন। সাদেক আলী হাওলাদার ছিলেন পাকিস্তানীদের রাজাকার মিলিশিয়া এবং বাংলাদেশের মুক্তিযুদ্ধের সময়ের যুদ্ধপরাধে অভিযুক্ত। তিনি হিন্দু সম্প্রদায়ের বিপক্ষেও অপরাধে অভিযুক্ত। আবার যে বাজারটি নির্মাণ করা হয়েছিল সেটি হিন্দু জনগণের জমি দখল করে তার উপর নির্মিত হয়েছিল।

ব্যক্তিগত জীবন 
নাসরীন জাহান রত্না ব্যক্তিগত জীবনে রুহুল আমিন হাওলাদারের সাথে বিবাহ বন্ধনে আবদ্ধ। তার স্বামীও জাতীয় পার্টির কো-চেয়ারম্যান এবং সাবেক সংসদ সদস্য।

তথ্যসূত্র

বহিঃসংযোগ
 ১০ম জাতীয় সংসদের নির্বাচিত সংসদ সদস্যদের তালিকা 

রাজনীতিতে বাংলাদেশী নারী
জীবিত ব্যক্তি
বরিশাল জেলার রাজনীতিবিদ
জাতীয় সংসদের মহিলা সদস্য
নবম জাতীয় সংসদ সদস্য
দশম জাতীয় সংসদ সদস্য
জাতীয় পার্টির রাজনীতিবিদ
একাদশ জাতীয় সংসদ সদস্য
১৯৬৩-এ জন্ম
বরিশাল জেলার ব্যক্তি
২১শ শতাব্দীর বাংলাদেশী নারী রাজনীতিবিদ
ক্যান্ডি বেত

একটি কেইনক্যান্ডি  হল বেত-আকৃতির লাঠি মিছরি বিশেষ,খ্রীষ্টজন্মোৎসবের পাশাপাশি সেন্ট নিকোলাস দিবসে এটা ঐতিহ্যগতভাবে সাদা ও লাল ফিতার সঙ্গে "মেন্থল" যোগে তৈরি করা হয়। এটা বিভিন্ন রং এবং স্বাদের হয়ে থাকে। তবে অধিকাংশ  ক্ষেত্রে এটা মিষ্টি স্বাদেরই হয়ে থাকে। বিভিন্ন দেশে এর প্রচলন রয়েছে বেশ।শিশুরা বিশেষ করে এটি অনেক পছন্দ করে। এটি অনেক মনোমুগ্ধকর ও সুস্বাদু তাই শিশুরা খেতে স্বাচ্ছন্দ বোধ করে এছাড়া সকল বয়সের লোকজন এটা পছন্দ করে।

উৎস

লোককাহিনী অনুযায়ী, ১৬৭০ সালে জার্মান এক গায়কদলের প্রধান কোলন ক্যাথিড্রাল, তার ছেলেমেয়েদের গোলমাল প্রতিরোধের জন্য এটি তৈরি করেছিলেন

কেইন ক্যান্ডির নির্মাণ:  কোলন ক্যাথিড্রাল

সেন্ট নিকোলাস দিবসে ব্যবহার

জনপ্রিয় সংস্কৃতিতে

তথ্যসূত্র

বহিঃসংযোগ

ক্যান্ডি
খ্রিস্টান প্রতীক
বড়দিনের খাবার
সাগুফতা ইয়াসমিন এমিলি

সাগুফতা ইয়াসমিন এমিলি (জন্ম: ৩ নভেম্বর ১৯৬২) একজন বাংলাদেশী নারী রাজনীতবিদ, নারীবাদী ও সংসদ সদস্য। তিনি মুন্সীগঞ্জ-২ থেকে আওয়ামী লীগের প্রার্থী হয়ে ২০০৮, ২০১৪, ২০১৮ এবং ২০২৪ সালে জাতীয় সংসদ সদস্য নির্বাচিত হয়েছেন।  তিনি জাতীয় সংসদের সাবেক হুইপ। তিনি শিক্ষা মন্ত্রণালয় সংক্রান্ত স্থায়ী কমিটির সভাপতি।

প্রাথমিক জীবন 
সাগুফতা ইয়াসমিন এমিলি ১৯৬২ সালের ৩ নভেম্বর মুন্সগঞ্জ জেলায় জন্মগ্রহণ করেন। তিনি বিএসসি সম্পন্ন করেছেন।

শিক্ষা জীবন 
তিনি ১৯৭৮ সালে ধানমন্ডি গার্লস স্কুল অ্যান্ড কলেজ থেকে মাধ্যমিক এবং ১৯৮০ সালে হলিক্রস স্কুল অ্যান্ড কলেজ থেকে উচ্চ মাধ্যমিক পাস করে ভর্তি হন ঢাকা বিশ্ববিদ্যালয়ে। ১৯৮৪ সালে তিনি ভূগোল ও আন্তর্জাতিক উন্নয়ন বিষয়ে স্নাতক এবং ১৯৮৬ সালে স্নাতকোত্তর সম্পন্ন করেন।

জীবনী 
সাগুফতা ইয়াসমিন এমিলি আওয়ামী লীগের ডাকা সরকার বিরোধী হরতালে ২০০৪ খ্রিষ্টাব্দের ২৫শে আগস্ট গ্রেপ্তার হন। ১৫ই আগস্ট ২০০৪ এ ঢাকা গ্রেনেড হামলার প্রতিবাদে এ হরতাল ডাকা হয়েছিল। গ্রেফতারের সময় অন্যান্য নারী নেত্রীদের সাথে তাকেও পুলিশের গাড়িতে টেনে হিঁচড়ে ওঠানো হয়, সেসময় কারো কারো কাপড় ছিঁড়ে যায়। এমিলি প্রথম ১৯৯৬ সালে সংসদের সংরক্ষীত মহিলা আসনের সদস্য মনোনীত হয়েছিলেন। তিনি মুন্সীগঞ্জ-২ থেকে ২০০৯ সালের জানুয়ারিতে বাংলাদেশ আওয়ামী লীগের প্রার্থী হয়ে সংসদ সদস্য নির্বাচিত হয়েছিলেন। রাষ্ট্রপতি ইয়াজউদ্দিন আহম্মেদ ২৪ জানুয়ারি ২০০৯ সালে তাকে সংসদের হুইপ হিসেবে নিয়োগ দেন।

এমিলি ৫ জানুয়ারি ২০১৪ সাধারণ নির্বাচনে পুনরায় জয়ী হয়। ৮ মার্চ ২০১০ এ ট্রান্সপারেন্সি ইন্টারন্যাশনাল বাংলাদেশ আয়োজিত এক গোলটেবিল বৈঠকে ধর্ম দ্বারা নিয়ন্ত্রিত সন্ত্রাসবাদকে বাংলাদেশের নারীদের এগিয়ে যাওয়ার পথের অন্তরায় হিসেবে বর্ণনা করেন। ১০ জানুয়ারি ২০১৬ সালে বিএসআরএম এবং ডেইলি স্টার আয়োজিত "পদ্মা সেতু— উন্নয়নের নতুন মহাসড়ক" উপস্থাপনায় তিনি তার এলাকায় নদীভাঙনের কারণে ক্ষয়ক্ষতির সম্ভাবনা তুলে ধরেন যে কারণে সরকারকে খরচ করতে হতে পারে লক্ষ লক্ষ টাকা কেবল নদীভাঙন রোধে বালির বস্তা ব্যবহারেই। জুলাই ২০১৬ সালে তিনি বেশ কিছু বেসরকারি সংস্থাকে রাষ্ট্রবিরুদ্ধ কর্মকাণ্ডে সংশ্লিষ্টতার দরুন অভিযুক্ত করেন। সরকারকে তাদের বিরুদ্ধে পদক্ষেপ নেয়ার জন্য আহ্বান করেন।

০৭ জানুয়ারি ২০২৪ সালের দ্বাদশ সংসদ নির্বাচনে তিনি আবারও বিজয়ী হন।  মুন্সিগঞ্জ-২ আসনে ১৩০টি ভোটকেন্দ্র থেকে প্রাপ্ত ফলাফল আওয়ামী লীগের সাগুফতা ইয়াসমিন এমিলি নৌকা প্রতীকে পেয়েছেন ১ লাখ ১৩ হাজার ৪৪৪ ভোট আর জেলা আওয়ামী লীগের যুগ্ম সম্পাদক স্বতন্ত্র প্রার্থী অ্যাডভোকেট সোহানা তাহমিনা ট্রাক প্রতীকে পেয়েছেন ১৪ হাজার ১৯৬ ভোট।

তথ্যসূত্র

আরো দেখুন 
 ১০ম জাতীয় সংসদের নির্বাচিত সংসদ সদস্যদের তালিকা

বহিঃসংযোগ 

১৯৬২-এ জন্ম
জীবিত ব্যক্তি
মুন্সীগঞ্জ জেলার রাজনীতিবিদ
রাজনীতিতে বাংলাদেশী নারী
জাতীয় সংসদের মহিলা সদস্য
জাতীয় সংসদের সংরক্ষিত মহিলা আসনের সদস্য
সপ্তম জাতীয় সংসদ সদস্য
নবম জাতীয় সংসদ সদস্য
দশম জাতীয় সংসদ সদস্য
একাদশ জাতীয় সংসদ সদস্য
মুন্সীগঞ্জ জেলার ব্যক্তি
বাংলাদেশ আওয়ামী লীগের রাজনীতিবিদ
২১শ শতাব্দীর বাংলাদেশী নারী রাজনীতিবিদ
২০শ শতাব্দীর বাংলাদেশী নারী রাজনীতিবিদ
দ্বাদশ জাতীয় সংসদ সদস্য